b'\n_START_ARTICLE_\nGopher\n_START_PARAGRAPH_\nGopher er en protokol, som bruges til kommunikation p\xc3\xa5 Internettet ligesom http. P\xc3\xa5 Gopher kan l\xc3\xa6gges filer og hjemmesider. Gopher var efter introduktionen i 1991 meget popul\xc3\xa6rt og udbredt, men i dag bruges den n\xc3\xa6sten kun af protokollens fans._NEWLINE_Set fra brugerens synspunkt stiller en gopher-server et hierarki af menupunkter til r\xc3\xa5dighed. Alle servere har en menu med referencer til andre servere, s\xc3\xa5 man kan bev\xc3\xa6ge sig fra server til server. P\xc3\xa5 nederste niveau i menuerne kan man v\xc3\xa6lge filer til download eller telnet-forbindelser._NEWLINE_Gopher d\xc3\xa6kker stort set de samme funktioner som WWW, og protokollen blev fortr\xc3\xa6ngt. En af grundene har v\xc3\xa6ret, at gopher kun kunne h\xc3\xa5ndtere tekst og kun tekst i en fast st\xc3\xb8rrelse. Hjemmesider giver mulighed for et mere varieret udseende._NEWLINE_Flere webbrowsere underst\xc3\xb8tter gopherprotokollen. I Mozilla er det med som standard, i Internet Explorer kan det anskaffes ved at \xc3\xa6ndre i registreringsdatabasen, og i Konqueror kan det anskaffes ved at installere et plug-in ved navn Kgopher._NEWLINE_En URL til en gopher har formatet gopher://gopher.foo.com/sti/til/menu._NEWLINE_Navnet stammer fra University of Minnesotas maskot, taskerotten (gopher p\xc3\xa5 engelsk), og er et ordspil, fordi et bud ogs\xc3\xa5 kan kaldes en "gofer" (af "go for X!": "hent X!"), som har samme udtale.'